《和陶杂诗七首 其三》
明代·归昌世

晨朝理轻策，日暮脱归鞅。行行林水间，修然濠濮想。

时见行路人，芒芒将焉往。不如播种者，晴雨候消长。

野舟横可渡，不复愁河广。深感田父言，耕耰戒卤莽。

作者简介：（1573—1644）明苏州府昆山人，寄居常熟，字文休，号假庵。归有光孙。诸生。承其家学，十岁便能诗歌，与李流芳、王志坚合称三才子。善画墨竹，能草书，尤精篆刻。崇祯间征为待诏，不应。有《假庵诗草》。